VM i sjakk 2016
VM i sjakk 2016 var en tittelkamp i sjakk mellom regjerende verdensmester Magnus Carlsen og utfordrer Sergej Karjakin (vinner av kandidatturneringen). Tittelkampen ble spilt i New York i USA fra 11. til 30. november 2016, og spilleren som hadde tatt flest poeng av i alt tolv partier stod igjen som ny verdensmester. Carlsen forsvarte tittelen for andre gang på rad etter å ha vunnet omspill med hurtigsjakk etter at det stod 6–6 etter tolv partier. Dette var andre gang i historien at en VM-tittel i sjakk ble avgjort med omspill.